Black Clouds And Silver Linings

Το Black Clouds And Silver Linings είναι το δέκατο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 23 Ιουνίου 2009 μέσω της δισκογραφικής εταιρίας "Roadrunner Records".

 Τον Οκτώβριο του 2008, οι Dream Theater επέστρεψαν στα "Avatar Studios", με σκοπό την ηχογράφηση του δέκατου τους δίσκου. Το άλμπουμ κυκλοφόρησε στα τέλη Ιουνίου του επόμενου έτους σε μορφή απλού CD, δίσκου βινυλίου, όπως και σε ειδική έκδοση του τριπλού CD. Την πρώτη εβδομάδα του Ιουλίου του 2009, το άλμπουμ ανέβηκε στην έκτη θέση των τσαρτ του Billboard με πωλήσεις 40.285 αντιτύπων. Αυτή ήταν η υψηλότερη θέση που έφθασε μέχρι σήμερα άλμπουμ του συγκροτήματος στον κατάλογο επιτυχιών της πατρίδας του. Επίσης, σκαρφάλωσε στην κορυφή των τσαρτ στη Φινλανδία και την Ουγγαρία και μπήκε στο Top-10 στον Καναδά, την Ολλανδία, την Πολωνία, τη Γερμανία, τη Σουηδία, την Ιταλία, τη Νορβηγία, την Ιαπωνία, τη Γαλλία και την Ελβετία.Για την προώθηση του, οι Dream Theater πραγματοποίησαν την περιοδεία "Progressive Nation", στο ευρωπαϊκό κομμάτι της οποίας τις εμφανίσεις τους άνοιγαν οι Opeth, Unexpect και Bigelf, ενώ στη Βόρεια Αμερική τα support συγκροτήματα τους ήταν οι Zappa Plays Zappa, Pain Of Salvation και Beardfish, αν και παρέμειναν μόνο οι πρώτοι από τους τρεις λόγω οικονομικών προβλημάτων των δισκογραφικών τους εταιρειών. Τελικά, τη θέση των Pain Of Salvation και Beardfish πήραν οι Bigelf και οι Scale the Summit.Μετά το τέλος της περιοδείας, το συγκρότημα επέστρεψε στο στούντιο για να ηχογραφήσει κομμάτια για το σάουντρακ του βίντεο-παιχνιδιού "God of War III", με το κομμάτι "Raw Dog" να αποτελεί την τελευταία ηχογράφηση του ντράμερ Μάικ Πορτνόι πριν την αποχώρηση του από το συγκρότημα. Η περιοδεία του άλμπουμ συνεχίστηκε στην Αυστραλία μαζί με τους Pain Of Salvation και στη Νότια Αμερική με τους Bigelf, ενώ το καλοκαίρι του 2010, οι Dream Theater άνοιγαν τις εμφανίσεις των Iron Maiden στη Βόρεια Αμερική. 1. A Nightmare to Remember (Petrucci, Rudess, Myung, Portnoy) - 16:10 2. A Rite of Passage (Petrucci, Rudess, Myung, Portnoy) - 8:36 3. Wither (Petrucci) - 5:25 4. The Shattered Fortress (Petrucci, Rudess, Myung, Portnoy) - 12:49 "X. Restraint" - 5:25 "XI. Receive" - 3:58 "XII. Responsible" - 3:265. The Best of Times (Petrucci, Rudess, Myung, Portnoy) - 13:09 6. The Count of Tuscany (Petrucci, Rudess, Myung, Portnoy) - 19:16 Η ειδική έκδοση σε τριπλό CD περιελάμβανε, εκτός της αρχικής έκδοσης, ένα CD με έξι διασκευές και ένα CD με τις ορχηστρικές εκτελέσεις των έξι κομματιών του άλμπουμ. Οι διασκευές ήταν οι εξής: 1. Stargazer - Rainbow (Dio, Blackmore) - 8:10 2. Tenement Funster"/"Flick of the Wrist"/"Lily of the Valley - Queen (Taylor, Mercury) - 8:17 3. Odyssey - Dixie Dregs (Morse) - 7:59 4. Take Your Fingers From My Hair - Zebra (Jackson) - 8:18 5. Larks' Tongues in Aspic, Part Two - King Crimson (Fripp) - 6:30 6. To Tame a Land - Iron Maiden (Harris) - 7:15 Black Clouds And Silver Linings (άλμπουμ)Επίσημη κυκλοφορία: 23 Ιουνίου 2009 Οι μουσικοί οι οποίοι ηχογράφησαν το "Black Clouds And Silver Linings" ήταν οι εξής: Τζέιμς ΛαΜπρι - φωνητικά Τζον Πετρούτσι - κιθάρα, φωνητικά Τζόρνταν Ρούντες - πλήκτρα, continuum Τζον Μιανγκ - μπάσο Μάικ Πορτνόι - τύμπανα, κρουστά, φωνητικάΓκεστ συμμετοχέςΤζέρι Γκούντμαν - βιολί Black Clouds And Silver Linings - Dream Theater | Songs, Reviews, Credits, Awards | AllMusic Dream Theater Discography list Dream Theater - Black Clouds And Silver Linings - Encyclopaedia Metallum: The Metal Archives